Ni kwanini Mji wa Adis Ababa unapanga kupiga marufuku ukahaba na ombaomba?\nInakadiriwa kuwa kuna ombaomba 50,000 na zaidi ya makahaba 10,000 mjini Addis Ababa

 Muswada unaoonyesha sheria za marufuku hizo  bado unakamilishwa.

 Hata hivyo afisa wa  habari wa Meya wa Mji wa Adis Ababa  Feven Teshome,  ameliambia shirika la habari la AFP amesema marufuku hizo ni muhimu ili kupambana na   "matatizo ya kijamii " katika mji huo wenye zaidi ya watu milioni moja. 

   " Tunakadiria kuwa kuna ombaomba 50,000 na zaidi ya makahaba 10,000  mjini Addis Ababa.  Muswada wa sheria unalenga kumaliza matatizo haya ya kijamii ambayo pia yanaleta picha mbaya kwa  Ethiopia," anasema  Feven.

 Kazi ya ukahaba kwa sasa si uhalifu nchini    Ethiopia,  na  Feven anasema pendekezo la kuipiga marufuku mjini  Addis Ababa itawahusu tu ombaomba  wanaozurura mitaani.

   Hii ikimaanisha kuwa haiwezi kutekelezwa katika sehemu kama vile baa , maineo ya kusinga, nyumba za malazi na maeneo mengine ambapo shughuli za ukahaba huwa ni nyingi. 

Wafanyabiashara ya ukahaba na wateja wao kwa pamoja watakabiliwa na adhabu ambayo inaweza kuwa ni kulipa faini au kufungwa jela kwa muda fulani anasema Feven.  

Mhandisi Takele Uma, Naibu Meya wajiji la Addis Ababa

Marufuku pia itawahusu ombaomba wa mtaani na wanaowapatia pesa ombaomba.

Hata hivyo baadhi ya raia wa Ethiopia wamekuwa na hisia tofauti juu ya marufuku hii inayopangiwa makahaba na ombaomba jini Adis Ababa:

''Kusema kweli marufuku marufuku ingetolewa baada ya utafiti kufanyika,  hakuna sheria inayozuwia ukahaba na ombaomba...hala fu jiji la Adis Ababa halikufanya matayarisho ya kukabiliana suala hili kabla hata ya kuandaa marufuku hii... kuna sababu nyingi zinazomfanya mwanamke awe kahaba hasa matatizo ya kiuchumi, hivyo mwanamke anapaswa kuwezeshwa ili asifanye biashara ya ukahaba'' amesema wakili mjini Adis Ababa  Seble Assefa,

 Mnamo Mei, maafisa wa Ethiopia  walitangaza sheria   kuhusu matangazo ya biashara ya pombe kote nchini ambapo walipiaga marufuku  matangazo  ya biashara ya pombe na sigara katika maeneo ya umma.

Sheria hiyo pia ilipiga marufukumauazo...\n\ntl;dr:
Maafisa katika mji mkuu wa Ethiopia Adis Ababa wanaandaa mkakati kupiga marufuku ukahaba na  kuombaomba  wa  mitaani , ikiwa ni hatua ya hivi karibuni katika msururu wa hatua  za kusafisha sura ya taifa , imesema ofisi ya meya wa mji huo.